section_heading: Članovi
paragraph_text: Neki od najznačajnijih članova bili su: Zlatko Burić, Željko Zorica Šiš, Damir Bartol Indoš, Dunja Koprolčec Burić, Zoran Šilović Šilo, Anica Vlašić, Naco Oster, Zlatko Sviben. Članovi Kugla glumišta nisu bili skloni apsolutnom definiranju njihove poetike i stvaranju skupnog identiteta. Upravo je brojnost i stalna promjena članova uzeta kao temelj njihovog definiranja. Za njih je bilo važnije povezivanje na temelju sličnih crta razmišljanja o životu i njegovim vrijednostima, a ne nužno na temelju preferencija u umjetničkom radu.